Diari Oficial de la Generalitat Valenciana


Sumari del DOGV 9915, del 14-08-2024 (2024/8468)

RESOLUCIÓ de 18 de juliol de 2024, de la Vicepresidència i Conselleria de Servicis Socials, Igualtat i Vivienda, sobre la modificació de la quantia dels mòduls econòmics de l'acord d'acció concertada en matèria de serveis socials per als centres residencials en el sector d'atenció a persones majors dependents per a l'any 2024 i les quanties corresponents a l'any 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8468

CVE
:   HEXW-K-1235-6174

Data del document
:   18-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

*Antecedents de fet*

I. Mitjançant la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de servicis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026 (DOGV 9371, 29.06.2022), i les seues respectives correccions d'errors (DOGV 9389, 22.07.2022 i DOGV 9429,16.09.2022).

II. Per Resolució de 27 d'octubre de 2022, de la Vicepresidència i Conselleria d'Igualtat i Polítiques Inclusives (DOGV 9461, 02.11.2022), es resol el procediment de selecció de sol·licituds d'entitats d'iniciativa social per a acollir-se al règim d'acció concertada en matèria de servicis socials en el sector de persones majors dependents per al període 2022-2026 i la seua posterior correcció d'errors (DOGV 9462, 03.11.2022).

III. Mitjançant anunci publicat en el DOGV número 9607 de 31.05.2023 s'obri un nou termini de presentació de sol·licituds per a la concertació de servicis addicionals o de nova creació per al període 2023-2026.

IV. Per Resolució d'11 d'octubre de 2023, de la Vicepresidència Segona i Conselleria de Serveis Socials, Igualtat i Habitatge es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de servicis socials en el sector persones majors dependents per al període 2023-2026 (DOGV 9703, 13.10.2023).

V. Per Resolució de 7 de febrer de 2024, del director general de Gestió del Sistema Sociosanitari i de l'Institut Valencià de Formació, Investigació i Qualitat del Sistema, es procedix a iniciar d'ofici el procediment de modificació de la quantia dels mòduls econòmics, per a establir l'import dels mòduls per a l'any 2024 corresponents als centres residencials, sense ser objecte d'esta resolució els centres d'atenció diürna, dels acords d'acció concertada en matèria de servicis socials en el sector d'atenció a persones majors dependents, per a donar compliment a la normativa sectorial, a saber, article 33.1 del Decret 181/2017, de 17 de novembre, del Consell (DOGV 8197, 23.12.2017), prenent com a referència les taules salarials publicades per Resolució d'11 de març de 2024, del Servici de Relacions Laborals i Gestió de Programes, per la qual es disposen el registre i la publicació del text de l'acta de la comissió paritària de l'acord de millora de les condicions de treball del personal de l'acció concertada de persones majors, a fi de procedir a l'actualització de les taules salarials per al càlcul del mòdul econòmic.

VI. En esta resolució i després dels càlculs realitzats per esta direcció general, corresponents als costos de personal, s'aprecia un increment necessari a repercutir en el mòdul de l'any 2024 dels centres residencials, publicat en la resolució de la convocatòria plurianual de la Resolució de 21 juny de 2022 el mòdul del qual passaria de 74,28 € a 76,61 € produint-se un increment d'acord amb la normativa actual.

VII. La Resolució de convocatòria de 21 de juny de 2022 establix, per al sector de persones majors dependents, els mòduls corresponents a aplicar en cadascuna de les anualitats des de l'1 de Juliol de 2022 fins a 30 de juny 2026. El mòdul publicat en la Resolució de convocatòria destinat a centres residencials i per al període corresponent a l'any 2023, suposa un increment del 5,3% respecte al mòdul publicat per a l'any 2022. Atés que l'IPC de l'any 2022 va ser del 5,7% s'aplicarà la diferència entre tots dos índexs, que suposa un 0,4%. La quantia de l'increment serà la resultant d'aplicar este percentatge diferencial sobre el preu del mòdul aplicat durant tot el període comprés entre l'1 de gener i el 31 de desembre de l'any 2023, abonant-se esta quantia en un únic pagament.

VIII. Hi ha crèdit adequat i suficient per a donar cobertura a la pujada de la quantia dels mòduls econòmics dels centres residencials per a l'any 2024, així com per al reajustament de l'any 2023, previst en la Llei 8/2023, de 27 de desembre, de 2023, de pressupostos de la Generalitat per a l'exercici 2024, en l'annex de transferències corrents adscrit al subprograma 313I00 «Gestió i Organització del Sistema» de la Secció G0116 Vicepresidència Segona i Conselleria de Serveis Socials, Igualtat i Habitatge, en la línia S0227 «Serveis Socials Especialitzats en Tercera Edat», i queda condicionat el gasto i import dels exercicis següents a l'aprovació i existència de crèdit adequat i suficient en les posteriors lleis de pressupost.

IX. Amb data 17 d'abril de 2024, es va publicar el tràmit d'audiència sobre la modificació de la quantia dels mòduls econòmics de l'acord d'acció concertada en matèria de servicis socials per als centres residencials en el sector d'atenció a persones majors dependents per a l'any 2024 i les quanties corresponents a l'any 2023, a través de la pàgina web de la Vicepresidència i Conselleria d'Igualtat i Polítiques Inclusives, i es va concedir un termini de deu dies hàbils als centres residencials continguts en l'annex I per a presentar les al·legacions que consideraren oportunes.

Transcorregut el termini assenyalat, cap entitat ni centre residencial esmentats en l'annex I d'este tràmit d'audiència ha presentat al·legacions.

X. En l'annex I de la present resolució s'indiquen les quantitats incrementades de cadascun dels centres residencials concertats del sector de persones majors dependents per a l'any 2024. La data d'efectes econòmics de l'augment d'este mòdul econòmic serà des de l'1 de gener de 2024 fins al 31 de desembre de 2024.

En l'annex II s'indiquen aquells centres residencials del sector de persones majors dependents que, havent presentat la memòria econòmica (model 19, annex XII) en els terminis arreplegats en la Resolució de 21 de juny de 2022, i corresponents als gastos efectuats l'any 2023 mostren un saldo que té pèrdues respecte a les quanties percebudes en el 2023 que permet justificar la quantia prevista en el tràmit d'audiència en relació amb la quantia calculada per a cadascun d'estos.

XI. Posteriorment, es dictarà una nova resolució específica respecte de la quantia de l'any 2023 per a aquells centres residencials que, no esmentant-se en l'annex II de la present resolució, hagen presentat una memòria econòmica complementària, segons la Instrucció 2/24 de 5 d'abril de 2024, amb un termini fins al 30 de juny de 2024, que acrediten d'esta manera totalment o parcialment i de forma certificada, justificació de les quantitats desemborsades segons les especificacions de la instrucció referenciada anteriorment. S'entendrà com a quantia a la qual es renuncia aquella que no haja pogut ser justificada per cadascun dels centres en la seua memòria econòmica i/o en la memòria complementària presentada.

XII. D’acord amb el que s'establix en l'article 7 Requisits generals de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026», i quant al fet d’acreditar o estar en condicions de disposar d'un certificat de qualitat del centre o servici, s'ha comprovat que totes les entitats han presentat el certificat de qualitat corresponent o declaració responsable d'estar en condicions d'obtindre’l.

*Fonaments de dret*

I. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV 8197, 23.12.2017) i la seua modificació pel Decret 188/2021, de 26 de novembre, del Consell, l'article 31.1 del Decret 181/2017 regula la modificació dels concerts i establix que «1. Les variacions que puguen produir-se en els serveis per circumstàncies derivades de les necessitats d'atenció de les persones usuàries o per circumstàncies individualitzades, donaran lloc a la modificació del concert, sempre que hi haja crèdit adequat i suficient, i no afecten els requisits que s'establixen per a la prestació i provisió de fons». Així mateix, en l’article 31.5 establix que «El concert es podrà modificar d'ofici o a instàncies del titular del servici, sempre que concórreguen motius d'interés públic, sent preceptiva, en cas de modificació d'ofici, l'audiència de la part interessada». D'altra banda, l'article 33 preveu la revisió i modificació de les condicions tècniques o econòmiques i disposa que «1. La conselleria competent podrà revisar les condicions tècniques i els mòduls econòmics a conseqüència de canvis normatius. 2. Així mateix, podrà revisar-se els imports dels mòduls econòmics durant el termini de duració del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries (…)».

II. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de servicis socials per entitats d'iniciativa social el finançament, l’accés i el control de les quals siguen de la seua competència, i s’ajusten al procediment i als requisits que preveu esta llei i la normativa sectorial que siga aplicable.

III. El Decret 112/2023, de 25 de juliol, del Consell, establix l'estructura orgànica bàsica de la Presidència i de les conselleries de la Generalitat (DOGV 9647, 25.07.2023). A este efecte, el títol III d'este decret regula l'estructura i competències dels òrgans superiors i directius de la Vicepresidència Segona i Conselleria de Serveis Socials, Igualtat i Habitatge.

IV. El Decret 132/2023, de 10 d'agost, del Consell (DOGV 9661, 14.08.2023), aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge configurant en l’article 19 les funcions de la Direcció General del Sistema Sociosanitari i de l'Institut Valencià de Formació, Investigació i Qualitat dels Serveis Socials, i assenyala la implementació de l'acció concertada entre la seua atribució de competències.

V. L'Orde 2/2024, de 14 de maig, de 2024 (DOGV 9851, 17.05.2024), de la Vicepresidència Segona i Conselleria de Serveis Socials, Igualtat i Habitatge, desenvolupa el Decret 132/2023, de 10 d'agost, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.

VI. La Resolució de 15 de maig de 2024 (DOGV 9851, 17.05.2024), de la vicepresidenta segona del Consell i consellera de Serveis Socials, Igualtat i Habitatge, delega l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.

I per tot això i d’acord amb el que es disposa, correspon a la persona que ocupe el lloc de la Direcció General de Gestió i Organització del Sistema, d'ara en avant Direcció General Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials, per delegació de la persona titular de la Conselleria de Servicis Socials, Igualtat i Vivenda, tenint en compte les disponibilitats pressupostàries existents, la Resolució sobre la modificació de la quantia dels mòduls econòmics de l'acord d'acció concertada en matèria de serveis socials per als centres residencials en el sector d'atenció a persones majors dependents per a l'any 2024 i les quanties corresponents a l'any 2023, i per consegüent

RESOLC

*Primer*

Aprovar la modificació de la quantia dels mòduls econòmics de l'acord d'acció concertada en matèria de serveis socials per als centres residencials en el sector d'atenció a persones majors dependents per a l'any 2024 que consten detalladament en l'annex I d'esta resolució, amb un increment diferencial per un import d'1.608.343,08 € i les quanties corresponents a l´increment de l'any 2023 dels centres continguts en l'annex II per un import global de 143.326,87€.

*Segon*

Esta modificació de la quantia dels mòduls econòmics per a l'any 2024 i el reajustament global referent a l'any 2023, que s'efectua a càrrec del crèdit de l'annex de transferències corrents adscrit al subprograma 313I00 «Gestió i Organització del Sistema» de la Secció G0116 Vicepresidència Segona i Conselleria de Serveis Socials, Igualtat i Habitatge, en la línia S0227 «Serveis Socials Especialitzats en Tercera Edat», previst en la Llei 8/2023, de 27 de desembre, de 2023, de pressupostos de la Generalitat per a l'exercici 2024, i queda condicionat el gasto i import dels exercicis següents a l'aprovació i existència de crèdit adequat i suficient en les posteriors lleis de pressupost de gastos de la Vicepresidència i Conselleria de Servicis Socials, Igualtat i Vivenda o la seua equivalent llei de pressupostos de la Generalitat per a cada exercici pressupostari.

*Tercer*

Els efectes econòmics  de la pujada de l'IPC per a l'any 2024 seran des de l'1 de gener de 2024 a 31 de desembre de 2024 i el reajustament per a l'any 2023, serà una quantitat global que s'abonarà en una sola liquidació i comprendrà des de l'1 de gener de 2023 fins al 31 de desembre de 2023.

*Quart*

La formalització de la quantia dels mòduls econòmics per a l'any 2024 es realitzarà mitjançant una addenda al document de formalització de concert social.

Contra esta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.

Així mateix, poden interposar potestativament un recurs de reposició, prèviament al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ANNEX I | | | | | | | | |
| ACCIÓ CONCERTADA EN EL SECTOR DE PERSONES MAJORS DEPENDENTS | | | | | | | | |
| APLICACIÓ PRESUPUESTÀRIA G01160402GE00000.313I00.48828 FONS TA 75980483 | | | | | | | | |
| *EXPEDIENT*  *ADMINISTRATIU* | *ENTITAT* | *NIF* | *CENTRE* | *TIPUS* | *PROVÍNCIA* | *MUNICIPI* | *PLACES* | *2024* |
| PMAC/2022/1/03 | CONSELL DE LA RS D´ANCIANS NTRA SRA DE LES NEUS D´ASPE | F18561179 | RS D´ANCIANS NTRA SRA DE LES NEUS D´ASPE | RS | ALACANT | ASPE | 54 | 46.050,12 € |
| PMAC/2022/2/03 | FUNDACIÓ RS NTRA SRA. DEL CARMEN | J38302216 | RS RESIDÈNCIA DEL CARMEN | RS | ALACANT | PEDREGUER | 46 | 39.227,88 € |
| PMAC/2022/4/03 | FONTILLES FUNDACIÓ DE LA CV | K30029451 | RS CENTRE GERIÀTRIC BORJA | RS | ALACANT | LA VALL DE LAGUAR | 82 | 69.927,96 € |
| PMAC/2022/7/03 | FUNDACIÓN ASILO HOSPITAL DE CALLOSA D´EN SARRIÁ | A90702721 | HOSPITAL CALLOSA D´EN SARRIÁ | RS | ALACANT | CALLOSA D´EN SARRIÁ | 68 | 57.989,04 € |
| PMAC/2022/8/03 | FUNDACIÓ CV 720-A WB NTRA SRA. DE LA SOLDAT | Z65822601 | RS NTRA. SRA. DE LA SOLEDAT | RS | ALACANT | ONDARA | 25 | 21.319,50 € |
| PMAC/2022/9/03 | FUNDACIÓ CASA BENEFICÈNCIA | I80975782 | RS FUNDACIÓ CASA BENEFICÈNCIA | RS | ALACANT | MURO DE ALCOY | 55 | 46.902,90 € |
| PMAC/2022/11/03 | FUNDACIÓ CCV RS NTRA SRA DELS DOLORS SANT JOAQUIM I STA ANA | L28320320 | RS SANT JOAQUIM I SANTA ANA | RS | ALACANT | BENISSA | 74 | 63.105,72 € |
| PMAC/2022/12/03 | RS PER A PERSONES MAJORS DEPENDENTS LA PURÍSSIMA | R72956750 | RS LA PURÍSSIMA | RS | ALACANT | CREVILLENT | 34 | 28.994,52 € |
| PMAC/2022/14/03 | FUNDACIÓ RS ASIL GERMANS CHOLBI | G76606721 | RS ASIL GERMANS CHOLBI | RS | ALACANT | JÁVEA | 51 | 43.491,78 € |
| PMAC/2022/15/03 | RESIDÈNCIA MARE ELISEA | M9471731I | RS MARE ELISEA | RS | ALACANT | SANT JOAN DE ALACANT | 49 | 41.786,22 € |
| PMAC/2022/17/03 | ASSOCIACIÓ PRORESIDÈNCIA PER A MAJORS LA MOLINETA | U10912431 | RS LA MOLINETA | RS | ALACANT | PETRER | 107 | 91.247,46 € |
| PMAC/2022/19/03 | FUNDACIÓ ASIL SANT JOAQUIM | C82762257 | RS FUNDACIÓ ASIL SANT JOAQUIM | RS | ALACANT | IBI | 38 | 32.405,64 € |
| TOTAL ALACANT | | | | | | | 683 | 582.448,74 € |
| PMAC/2022/2/12 | FUNDACIÓ GERÓN | V69543445 | RESIDÈNCIA PER A PERSONES MAJORS DE VILAFRANCA DEL CID | RS | CASTELLÓ | VILAFRANCA DEL CID | 64 | 54.577,92 € |
| PMAC/2022/3/12 | ASSOCIACIÓ RS VERGE DE LA SOLEDAT | A81349749 | ASSOCIACIÓ RS VERGE DE LA SOLEDAT | RS | CASTELLÓ | NULES | 55 | 46.902,90 € |
| PMAC/2022/4/12 | RS D´ANCIANS E CARITAS INTERPARROQUIAL DE BORRIANA | M31176969 | RS ANCIANS DE CÀRITAS INTERPARROQUIAL DE BORRIANA | RS | CASTELLÓ | BURRIANA | 50 | 42.639,00 € |
| PMAC/2022/5/12 | HNAS CARMELITES DE SAN JOSÉ LLAR MARE ROSA OJEDA | B9452732W | RESIÈNCIA LLAR MARE ROSA OJEDA | RS | CASTELLÓ | ALCORA | 70 | 59.694,60 € |
| PMAC/2022/11/12 | RESIDÈNCIA SANTA MARIA ROSA MOLAS | C2998896J | RESIDÈNCIA SANTA MARIA ROSA MOLAS | RS | CASTELLÓ | ALMASSORA | 50 | 42.639,00 € |
| PMAC/2022/12/12 | FUNDACIÓ MONSENYOR FERNANDO FERRIS CV | Z27236892 | RS D´ANCIANS MONSENUOR FERNANDO FERRIS | RS | CASTELLÓ | ONDA | 57 | 48.608,46 € |
| TOTAL CASTELLÓ | | | | | | | 346 | 295.061,88 € |
| PMAC/2022/1/46 | FUNDACIÓ RESIDÈNCIA LA MIRACULOSA | M65532446 | FUNDACIÓ RS LA MIRACULOSA | RS | VALÈNCIA | MOIXENT | 54 | 46.050,12 € |
| PMAC/2022/4/46 | CASA DELS OBRERS SANT VICENT FERRER | L87216230 | CASA DELS OBRERS S. VICENT FERRER | RS | VALÈNCIA | ESTIVELLA | 28 | 23.877,84 € |
| PMAC/2022/6/46 | FUNDACIÓ DE LA CV RS NTRA SRA DEL REMEI | C54681094 | RS NTRA SRA DEL REMEI | RS | VALÈNCIA | ALBAIDA | 36 | 30.700,08 € |
| PMAC/2022/7/46 | ASSOCIACIÓ RS SANT RAFAEL | X21743026 | RESIDÈNCIA SANT RAFAEL | RS | VALÈNCIA | ENGUERA | 53 | 45.197,34 € |
| PMAC/2022/8/46 | PARROQUIA SANT JOAN BAPTISTA | C0202882E | RS SAN FRANCISCO I SANT VICENT | RS | VALÈNCIA | MANISES | 39 | 33.258,42 € |
| PMAC/2022/10/46 | FUNDACIÓ SANT ANTONI DE BENAGEBER | T9430104R | RS DE MAJORS SANT ANTONI DE BENAGEBER | RS | VALÈNCIA | SAN ANTONIO DE BENAGÉBER | 70 | 59.694,60 € |
| PMAC/2022/11/46 | CENTRE  D´AJUDA SOCIAL I REINSERCIÓ EL SALVADOR | O90734505 | RS CASA DE RETIR I REPÓS EL SALVADOR | RS | VALÈNCIA | TORRENT | 26 | 22.172,28 € |
| PMAC/2022/14/46 | RESIDÈNCIA SANT LLUÍS | M3100999L | RS SANT LLUIS | RS | VALÈNCIA | MONCADA | 60 | 51.166,80 € |
| PMAC/2022/15/46 | ASSOCIACIÓ AMICS DELS ANCIANS RS SAN FRANCISCO | H23808019 | RESIDÈNCIA SAN FRANCISCO | RS | VALÈNCIA | ONTINYENT | 75 | 63.958,50 € |
| PMAC/2022/16/46 | FUNDACIÓ CV SANTA ELENA TORRENT | E00857033 | RS PMD SANTA ELENA TORRENT | RS | VALÈNCIA | TORRENT | 73 | 62.252,94 € |
| PMAC/2022/18/46 | FUNDACIÓ SANT HOSPITAL I CASA D´ENSENYAMENT | D70872069 | RS LA MIRACULOSA | RS | VALÈNCIA | ALBERIC | 28 | 23.877,84 € |
| PMAC/2022/19/46 | FUNDACIÓ RS  D´ANCIANS I CENTRE DE SERVICIS SOCIALS SRA DEL REMEI I SCJ | I70202501 | RS LES VINYES | RS | VALÈNCIA | UTIEL | 118 | 100.628,04 € |
| PMAC/2022/20/46 | RESIDÈNCIA MARIA INMACULADA | R3004036A | RS MARIA INMACULADA | RS | VALÈNCIA | GANDÍA | 37 | 31.552,86 € |
| PMAC/2022/21/46 | FUNDACIÓ SUMMA HUMANITATE | P49865096 | RESIDÈNCIA L´ACOLLIDA | RS | VALÈNCIA | VALENCIA | 27 | 23.025,06 € |
| PMAC/2022/22/46 | FUNDACIÓ SUMMA HUMANITATE | B34890813 | RESIDÈNCIA SANT BLAS | RS | VALÈNCIA | L´ELIANA | 35 | 29.847,30 € |
| PMAC/2022/24/46 | FUNDACIÓ RS  D´ANCIANS L´EMPAR | M4393385B | RESIDÈNCIA L´EMPAR | RS | VALÈNCIA | QUART DE POBLET | 50 | 42.639,00 € |
| PMAC/2022/26/46 | PARRÒQUIA DELS SANTS REIS | G9510639I | RESIDÈNCIA SANTS REIS | RS | VALÈNCIA | BENISSANÓ | 30 | 25.583,40 € |
| PMAC/2022/28/46 | ASS. LLAR D'ANCIANS CORONA L´ESTRELA | X02276767 | LLAR D´ANCIANS CORONA L´ESTRELA | RS | VALÈNCIA | XÀTIVA | 18 | 15.350,04 € |
| TOTAL VALÈNCIA | | | | | | | 857 | 730.832,46 € |
| TOTAL COMUNITAT VALENCIANA | | | | | | | 1.886 | 1.608.343,08 € |

  

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ANNEX II | | | | | | | | |
| ACCIÓ CONCERTADA EN EL SECTOR DE PERSONES MAJORS DEPENDENTS | | | | | | | | |
| APLICACIÓ PRESSUPOSTÀRIA G01160402GE00000.313I00.48563 FONS TA 33350552 | | | | | | | | |
| *EXPEDIENT ADMINISTRATIU* | *ENTITAT* | *NIF* | *CENTRE* | *TIPUS* | *PROVÍNCIA* | *MUNICIPI* | *PLACES* | *2023* |
| PMAC/2022/2/03 | FUNDACIÓN RESIDENCIA NTRA SRA. DEL CARMEN | K50500234 | RS RESIDENCIA DEL CARMEN | RS | ALACANT | PEDREGUER | 46 | 4.742,02 € |
| PMAC/2022/4/03 | FONTILLES, FUNDACIÓ DE LA CV | V44774789 | RS CENTRO GERIATRICO BORJA | RS | ALACANT | LA VALL DE LAGUAR | 82 | 8.458,09 € |
| PMAC/2022/8/03 | FUNDACIÓN CV 057-U JMIROZHXBA NTRA SRA. DE LA SOLEDAD | A10540454 | RS NTRA. SRA. DE LA SOLEDAD | RS | ALACANT | ONDARA | 25 | 2.421,07 € |
| PMAC/2022/9/03 | FUNDACIÓN CASA BENEFICENCIA | Y21562539 | RS FUNDACIÓN CASA BENEFICENCIA | RS | ALACANT | MURO DE ALCOY | 55 | 5.680,29 € |
| PMAC/2022/12/03 | RESIDENCIA PARA PERSONAS MAYORES DEPENDIENTES LA PURÍSIMA | E10093847 | RS LA PURÍSIMA | RS | ALACANT | CREVILLENT | 34 | 3.506,00 € |
| PMAC/2022/14/03 | FUNDACIÓN RESIDENCIA ASILO HERMANOS CHOLBI | Q59579199 | RS ASILO HERMANOS CHOLBI | RS | ALACANT | JÁVEA | 51 | 5.264,61 € |
| PMAC/2022/15/03 | RESIDENCIA MADRE ELISEA | O7976946K | RS MADRE ELISEA | RS | ALACANT | SANT JOAN DE ALACANT | 49 | 5.054,88 € |
| PMAC/2022/17/03 | ASOCIACIÓN PRORESIDENCIA PARA MAYORES LA MOLINETA | S49116440 | RS LA MOLINETA | RS | ALACANT | PETRER | 107 | 11.047,43 € |
| PMAC/2022/19/03 | FUNDACIÓN ASILO SAN JOAQUÍN | H64873328 | RS FUNDACIÓN ASILO SAN JOAQUÍN | RS | ALACANT | IBI | 38 | 3.922,15 € |
| TOTAL ALACANT | | | | | | | 487 | 50.096,54 € |
| PMAC/2022/2/12 | FUNDACIÓN GERÓN | L46547674 | RESIDENCIA PARA PERSONAS MAYORES DE VILAFRANCA DEL CID | RS | CASTELLÓ | VILAFRANCA DEL CID | 64 | 6.369,19 € |
| PMAC/2022/3/12 | ASOCIACIÓN RESIDENCIA VIRGEN DE LA SOLEDAD | B93732240 | ASOCIACIÓN RESIDENCIA VIRGEN DE LA SOLEDAD | RS | CASTELLÓ | NULES | 55 | 5.676,05 € |
| PMAC/2022/4/12 | RESIDENCIA DE ANCIANOS DE CARITAS INTERPARROQUIAL DE BURRIANA | M56789059 | RESIDENCIA ANCIANOS DE CÁRITAS INTERPARROQUIAL DE BURRIANA | RS | CASTELLÓ | BURRIANA | 50 | 5.158,04 € |
| PMAC/2022/11/12 | RESIDENCIA SANTA MARÍA ROSA MOLAS | H1858015V | RESIDENCIA SANTA MARÍA ROSA MOLAS | RS | CASTELLÓ | ALMASSORA | 50 | 5.154,61 € |
| PMAC/2022/12/12 | FUNDACIÓN MONSEÑOR FERNANDO FERRIS CV | P89843343 | RESIDENCIA DE ANCIANOS MONSEÑOR FERNANDO FERRIS | RS | CASTELLÓ | ONDA | 57 | 5.884,12 € |
| TOTAL CASTELLÓ | | | | | | | 276 | 28.242,01 € |
| PMAC/2022/1/46 | FUNDACIÓN RESIDENCIA LA MILAGROSA | J10234647 | FUNDACIÓN RESIDENCIA LA MILAGROSA | RS | VALÈNCIA | MOIXENT | 54 | 5.575,21 € |
| PMAC/2022/6/46 | FUNDACIÓN DE LA CV RESIDENCIA NTRA SRA DEL REMEDIO | M53665894 | RS NTRA SRA DEL REMEDIO | RS | VALÈNCIA | ALBAIDA | 36 | 3.713,32 € |
| PMAC/2022/7/46 | ASOCIACIÓN RESIDENCIA SAN RAFAEL | Z19612214 | RESIDENCIA SAN RAFAEL | RS | VALÈNCIA | ENGUERA | 53 | 5.472,47 € |
| PMAC/2022/8/46 | PARROQUIA SAN JUAN BAUTISTA | L9780453I | RS SAN FRANCISCO Y SAN VICENTE | RS | VALÈNCIA | MANISES | 39 | 4.027,49 € |
| PMAC/2022/14/46 | RESIDENCIA SAN LUIS | T7995714V | RS SAN LUIS | RS | VALÈNCIA | MONCADA | 60 | 6.194,94 € |
| PMAC/2022/15/46 | ASOCIACIÓN AMIGOS DE LOS ANCIANOS RESIDENCIA SAN FRANCISCO | O69334717 | RESIDENCIA SAN FRANCISCO | RS | VALÈNCIA | ONTINYENT | 75 | 7.744,24 € |
| PMAC/2022/18/46 | FUNDACIÓN SANTO HOSPITAL Y CASA DE ENSEÑANZA | U73177390 | RS LA MILAGROSA | RS | VALÈNCIA | ALBERIC | 28 | 2.888,36 € |
| PMAC/2022/19/46 | FUNDACIÓN RESIDENCIA DE ANCIANOS Y CENTRO DE SERVICIOS SOCIALES N.º SRA REMEDIO Y SCJ | V77644415 | RS LOS VIÑEDOS | RS | VALÈNCIA | UTIEL | 118 | 12.167,38 € |
| PMAC/2022/20/46 | RESIDENCIA MARÍA INMACULADA | F6927957K | RS MARIA INMACULADA | RS | VALÈNCIA | GANDÍA | 37 | 3.821,41 € |
| PMAC/2022/22/46 | FUNDACIÓN SUMMA HUMANITATE | H54462264 | RESIDENCIA SAN BLAS | RS | VALÈNCIA | L'ELIANA | 35 | 3.612,40 € |
| PMAC/2022/24/46 | FUNDACIÓN RESIDENCIA DE ANCIANOS EL AMPARO | Y0547953K | RS EL AMPARO | RS | VALÈNCIA | QUART DE POBLET | 50 | 5.158,51 € |
| PMAC/2022/26/46 | PARROQUIA DE LOS SANTOS REYES | W7992263R | RESIDENCIA SANTOS REYES | RS | VALÈNCIA | BENISSANÓ | 30 | 3.098,77 € |
| PMAC/2022/28/46 | AS. HOGAR DE ANCIANOS CORONA L ESTRELA | N10067698 | HOGAR DE ANCIANOS CORONA L'ESTRELA | RS | VALÈNCIA | XÀTIVA | 18 | 1.513,82 € |
| TOTAL VALÈNCIA | | | | | | | 633 | 64.988,32 € |
| TOTAL COMUNITAT VALENCIANA | | | | | | | 1.396 | 143.326,87 € |

  
  

València, 18 de juliol de 2024

(p. d. article 15 de la Resolució de 21.06.2022)

José Vicente Anaya Roig

Director general de Gestió del Sistema Sociosanitari i de l'Institut Valencià de Formació, Investigació i Qualitat dels Servicis Socials